  Анжелика Тихонова корреспондент 2021-тӥ ар кутсконысен Ижкарын 1 сюрс 818 нылпиос вордӥськизы. Со кылем арын та вакытлы лыдпуслэсь 93-лы (5,4 процентлы) тросгес. Со сярысь Ижкар администрацилэн пресс-службаез ивортӥз. Котьку сямен тросгес пиос вордӥськизы. Нылъёс – 875, пиос – 943 17 семьяос кыктоосын «узырмизы» (2020-тӥ арын 1-тӥ кварталэ 21 кыктоос вордӥськизы вал). 36,7 процентэзлэн семьяослэн нырысетӥ пиналзы вордӥськиз, 40,3 процентэзлэн – кыкетӥ, 17,3 процентэзлэн – куинетӥ. Кылемез семьяос ньылетӥ, витетӥ но куатетӥ пиналъёссэс вайизы. Нылъёслы тужгес ӵем Ева, София, Алиса, Анна, Дарья, Елизавета нимъёс тыризы, нош пиослы – Лев, Михаил, Тимофей, Артём, Дмитрий но Максим. Нош шер пумиськылӥсь нимъёс пӧлы Власий, Дий, Добрыня, Елисей, Игнат, Лавр, Соломон, Эрик пи нимъёс но Адриана, Венеция, Каталея, Мина, Николина, Ольга, Стефания но Юта ныл нимъёс пыризы.  Тегъёс: Мерлык Ижкар нылпиос Удмуртия  